**Fjord Line AS** er et fergeselskap som ble stiftet i 1993. Selskapet driver passasjer- og frakttrafikk med skip i Nordsjøen og Skagerak med ruter fra Norge til Danmark. Fjord Line ble etablert med Danmarkslinjen i juni 1993, og selskapet ble overtatt av BNR-konsernet den 1. desember 1995.
Høsten 1998 ble Englandslinjen kjøpt fra Color Line men den ble senere overtatt av DFDS.

Rederiet driver passasjerfergen MS «Bergensfjord» og MS «Stavangerfjord», som seiler mellom Bergen, Stavanger, Hirtshals og Kristiansand (fra våren 2023), og nybygget HSC «Fjord FSTR» i sommerhalvåret (forgjengeren var HSC Fjord Cat) i sommerhalvåret mellom Kristiansand og Hirtshals. I tillegg til passasjertrafikk har Fjord Line frakt av nyttekjøretøy og gods, som håndteres av Fjord Lines cargoavdelinger i Norge og Danmark. I 2013/2014 satt rederiet inn to nye cruiseferger til daglige avganger på begge linjer.

Den første fergen, «Stavangerfjord», hadde sin jomfrutur fra Bergen til Hirthals den 14. juli 2013. Det var planlagt at datoen skulle bli den 29. mai, men dette ble ikke mulig på grunn av forsinkelser med klargjøringen av skipet. 15. juli 2013 startet MS «Stavangerfjord» også å frakte passasjerer mellom Hirtshals og Langesund.

Fjord Line-konsernet har hovedkontor i Egersund. Selskapet har salgskontorer i Bergen, Stavanger, Kristiansand og Hirtshals i Danmark. Markedsavdelingen ligger i Bergen.

Den 20. august 2008 bestemte rederiet å kutte ut anløpshavnene Haugesund, Egersund og Hanstholm. I stedet anløpes Risavika ved Stavanger og Hirtshals i Danmark. 

På våren 2023 sluttet Fjord Line med å anløpe Langesund. MS «Stavangerfjord» og MS «Bergensfjord» kjører fra 2023, Bergen-Stavanger-Hirtshals-Kristiansand-Hirtshals.

20. september 2023 besluttet rederiet å legge ned MS Oslofjord og ruten Sandefjord - Strømstad 30. oktober 2023 etter 9 års drift på ruten siden våren 2014, og etter 30 års tjeneste for Fjord Line i Norge siden oppstarten i 1993. Dette ble gjort grunnet «Ruten støtter ikke Fjord Lines visjon og langsiktige strategi, skriver de videre. Begrunnelsen er et strategisk grep for å konsentrere driften rundt seilingsrutene mellom Norge og Danmark.» Siste seiling var 24. oktober 2023.

Alle skipene som er eid av Fjord Line er registrert i Danmark. De har hjemmehavn i Hirtshals, selv om Fjord Line er et norsk fergeselskap. Unntaket var i april 2020 ble det bestemt at tidligere skipet «MS Oslofjord» skulle seile under norsk flagg (NOR) istedenfor Danske flagget (DIS) noe som ble gjennomført 25. mars 2021.

Svenske Rickard Ternblom tiltrådte som konsernsjef i Fjord Line siden 1.1.15, etter Ingvald Fardal. Høsten 2020 overtok Arne Roland som interimleder og i januar 2021 tiltrer danske Brian Thorsted Hansen i stillingen.

Kutt i organisasjonen
---------------------

6. september 2006 kunngjorde DFDS at de kjøpte skipet MS «Fjord Norway». Med salget mistet samtlige 248 sjøansatte jobben.

DFDS bygde om skipet før det ble satt inn igjen i ruten. «Fjord Norway» går idag under navnet MS «Princess of Norway» under dansk flagg og i hovedsak med dansk mannskap på ruten IJmuiden – Newcastle.

28. september 2006 fikk alle Fjord Line-ansatte varsel om oppsigelse. Staben på land skulle kuttes kraftig, og de som ville bli igjen, måtte søke stillingene i en sterkt slanket organisasjon. Det hadde lenge vært klart at Fjord Line skulle redusere landorganisasjonen. I slutten av august 2006 vedtok styret i selskapet å fjerne ca. 20 årsverk i en stab på ca. 43 årsverk i Bergen.

20. september 2023 besluttet Fjord Line å legge ned MS Oslofjord og ruten Sandefjord - Strømstad 30. oktober 2023 etter 9 års drift på ruten siden våren 2014, noe som berører 220 ansatte hvorav 110 fra land og 110 fra skipet som fikk varsel om oppsigelse samme dagen. Dette ble gjort grunnet «Ruten støtter ikke Fjord Lines visjon og langsiktige strategi, skriver de videre. Begrunnelsen er et strategisk grep for å konsentrere driften rundt seilingsrutene mellom Norge og Danmark. Siste seiling var 24. oktober 2023.

Cruiseferger mellom Norge og Danmark
------------------------------------

MS «Stavangerfjord» og MS «Bergensfjord» er to cruiseferger. De er verdens første og største cruiseferger som har single LNG-motor, noe som betyr lavere utslipp. LNG-motorer har mindre utslipp av svovel og utslipp av nitrogenoksider og partikler blir redusert med 92 prosent sammenliknet med skipsmotorer som blir drevet av tungolje.

I løpet av våren 2023 ble motorene på MS «Stavangerfjord» og MS «Bergensfjord» byttet om til Dual-Fuel motorer som drives av LNG og MGO.

MS «Stavangerfjord» ble døpt den 6. juni 2013, og første tur til Hirtshals var den 14. juli 2013. MS «Bergensfjord» ble døpt 6. mars 2014 i Bergen og ble satt inn i ordinær trafikk 17. mars 2014. Fra den dato har Fjord Line daglige avganger mellom Vestlandet og EU. Skipene vil trafikkere rutene til Hirtshals i Danmark med utgangspunkt i Bergen, Stavanger og Kristiansand. De er 170 meter lange, 27,5 meter brede og har en kapasitet på 1 500 passasjerer og 600 biler. Bruttotonnasjen er på 25 000.

Strømstadlinjen
---------------

Fjord Line benyttet MS «Oslofjord» (1993) over ytre Oslofjord på strekningen mellom Sandefjord og Strömstad. Fergen ble bygget i 1993 ved verftet Bergen Group Fosen og ble ombygget ved STX-verftet i Raumo i Finland. Da skipet sto ferdig, hadde det fått større kapasitet til å romme ca. 1 770 passasjerer og 370 biler. Om bord finnes det en taxfree-butikk, barer og kafeer. Skipet gjennomgikk en ombygging og oppgradering i forbindelse med innsettelsen på ruten Sandefjord - Strømstad i 2014.

25. mars 2021 ble MS Oslofjord overført fra det danske skipsregister (DIS), til det norske skipsregister (NOR). Årsaken er at omkring 90% av gjestene på MS Oslofjord er nordmenn. Omflaggingen betyr blant annet at det vil bli enklere å benytte seg av norsk og lokal arbeidskraft om bord. Ny hjemmehavn for MS Oslofjord er nå Sandefjord.

20. september 2023 besluttet rederiet å legge ned MS Oslofjord og ruten Sandefjord - Strømstad 30. oktober 2023 etter 9 års drift på ruten siden våren 2014. Begrunnelsen er et strategisk grep for å konsentrere driften rundt seilingsrutene mellom Norge og Danmark. Siste seiling var 24. oktober 2023.

12. februar 2024 ble det kunngjort at MS Oslofjord har blitt solgt til Kroatiske selskapet Jadrolinija og skal seile fortsatt som et passasjerskip mellom Dubrovnik (Kroatia) til Bari (Italia) i løpet av 2024. I følge selskapet er også MS Oslofjord største skipet de har noen gang eid siden oppstarten av rederiet.

Master ferries (hurtigfergen mellom Kristiansand og Danmark)
------------------------------------------------------------

Fjord Line fusjonerte med Master Ferries desember 2007. Master Ferries hadde ett skip, HSC «Master Cat», i ruten Kristiansand – Hanstholm.

Grunnet Kristiansand havnestyres vedtak 20. oktober 2008 om at fergerederiene som anløper Kristiansand må ha årlig drift for å kunne benytte havnen og katamaran-fergen kun går i sommerdrift, har Fjord Line lagt HSC «Fjord Cat» i opplag i Marvika ved Kristiansand og ruten Kristiansand-Hanstholm ble nedlagt. Driften ble tatt opp igjen fra april 2009 med daglige seilinger mellom april og september. I juni 2021 ble HSC «Fjord FSTR» satt inn på ruten mellom Kristiansand og Hirtshals. Dette skipet ble døpt 4. juni 2021 og hadde første tur med passasjerer 25. juni 2021.[]

Ruter
-----

* Bergen - Stavanger - Hirtshals - Kristiansand - Hirtshals – (MS «Stavangerfjord» og MS «Bergensfjord») 19h 10min (For hele ruten)
* Kristiansand - Hirtshals (Kun sesong seiling 31. mars - 22 oktober) – (HSC «Fjord FSTR») 2h 25mim

Skip per 2023
-------------

* MS «Stavangerfjord» (juli 2013) Bergen-Stavanger-Hirtshals-Kristiansand-Hirtshals
* MS «Bergensfjord» (mars 2014) Bergen-Stavanger-Hirtshals-Kristiansand-Hirtshals
* HSC «Fjord FSTR» (juni 2021) Kristiansand-Hirtshals

Tidligere skip
--------------

* MS «Jupiter»
* MS «Bergen»
* MS «Fjord Norway»
* MS «Lygra»
* MS «Atlantic Traveller»
* MS «Fjord Cat»
* MS «Oslofjord» (1993) Sandefjord-Strömstad-linjen (20. juni 2014 - 24 oktober 2023), solgt 12. februar 2024 til kroatiske ferjeselskapet Jadrolinija

Referanser
----------

1. ↑  «Fjord Line Årsrapport 2018» (pdf). Fjord Line. s. 14. Besøkt 5. juli 2019.
2. ↑  «Fjord Line avvikler ruten mellom Sandefjord og Strømstad, NRK Nyhetene Vestfold og Telemark». *2023 - Fjord Line avvikler Sandefjord-Strømstad ruten* **(norsk)**. Besøkt 20. september 2023.
3. ↑  VG besøkt 12. juli 2015
4. ↑  Fjord Line fakta
5. ↑  «Om Fjord Line - Den eventyrlige historien vår». *2021 - MS Oslofjord flagges om* **(norsk)**. Besøkt 10. april 2021.
6. ↑  «JADROLINIJA SECRETLY JUST BOUGHT THE BIGGEST FERRY TO DATE! It will soon arrive in Dalmatia, take a peek inside its stunning interior with us. The new ferry is a real giant - it's called 'Oslofjord', and soon it will get 'our' Dalmatian name». *2023 - MS Oslofjord er solgt til Kroatia* **(kroatisk)**. Besøkt 13. februar 2024.

Litteratur
----------

* Bruce Peter; *Color Line - and the development of Norwegian international ferry services since 1825* Ferry Publications 2020 ISBN 978-1-911268-39-0

Eksterne lenker
---------------

* (no) Offisielt nettsted Rediger på Wikidata

* (en) Fjord Line – kategori av bilder, video eller lyd på Commons Rediger på Wikidata
* (no) Fjord Line på Facebook Rediger på Wikidata

|  |  |
| --- | --- |
| Oppslagsverk/autoritetsdata | Bergen byleksikon **·** VIAF **·** Brønnøysundregistrene
 |